AIS-SF ชูโปร AIS LIVE 360 องศาพิเศษดูหนังฟรีโดยนำพ้อยท์มาแลก
AIS LIVE 360 องศาพิเศษสำหรับคอหนัง เพียงลูกค้าดูฟรีโดยนำพ้อยท์มาแลก / รับส่วนลดบัตรชมภาพยนตร์ ป๊อบคอร์น และโยนโบว์ลิ่ง พร้อมให้บริการ AIS Super Wifi ที่โรงภาพยนตร์ในเครือ SF ทั่วประเทศ
4 ก.ย. 2558


บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ผู้ให้บริการเครือข่ายเอไอเอส จับมือ เอส เอฟ เปิดแคมเปญ AIS LIVE 360 องศาพิเศษสำหรับคอหนัง เนรมิตรโรงภาพยนตร์ เอส เอฟ เวิลด์ ซีเนม่า (SF World Cinema) ชั้น 8 ศูนย์การค้าเซ็นทรัลเวิลด์ เป็นพรมแดงออสก้า ขนตัวละครจากหนังดังมาเดินโชว์เปิดงานสุดอลัง
พร้อมด้วย 2 นักแสดงชื่อดัง “เจมส์ – จิรายุ ตั้งศรีสุข” ที่ควงแขนมากับ “คุณวิลาสินี พุทธิการันต์” ผู้บริหารบริษัท แอดวานซ์ อินโฟร์ เซอร์วิส จำกัด (มหาชน) หรือ เอไอเอส และนางเอกสาวสวย “มิน – พีชญา วัฒนามนตรี” ที่จูงมือเดินพรมแดงมากับ “คุณสุวรรณี ชินเชี่ยวชาญ” ประธานเจ้าหน้าที่บริหารสายงานการตลาด บริษัท เอส เอฟ คอร์ปอเรชั่น จำกัด (มหาชน) หรือ เอส เอฟ (SF) เมื่อวานนี้ (3 ก.ย.)
ความพิเศษของแคมเปญ “AIS LIVE 360 องศาพิเศษสำหรับคอหนัง” : ลูกค้าดูฟรีโดยนำพ้อยท์มาแลก / รับส่วนลดบัตรชมภาพยนตร์ ป๊อบคอร์น และโยนโบว์ลิ่ง พร้อมให้บริการ AIS Super Wifi ที่โรงภาพยนตร์ในเครือ SF ทั่วประเทศ
สิทธิพิเศษดูฟรี : ลูกค้าเอไอเอสนำ 100 พอยท์ มาแลกรับบัตรชมภาพยนตร์ฟรี 1 ที่นั่งได้ทุกวัน (สมัคร AIS Points ง่ายๆ เพียงกด *550# แล้วโทรออกฟรี)
ส่วนลดพิเศษ : รับส่วนลดบัตรชมภาพยนตร์ ลูกค้าเอไอเอสชมภาพยนตร์ในราคาเพียง 120 บาท ทุกวันศุกร์ – วันอาทิตย์ โดย 1 หมายเลขรับสิทธิ์ส่วนลดได้ 1 ที่นั่งต่อเดือน ลูกค้าเอไอเอส เซเรเนด โกลด์ และเอ็มเมอรัลด์ รับสิทธิ์ส่วนลดได้ 2 ที่นั่งต่อเดือน และพิเศษสำหรับลูกค้าเซเรเนด แพลทินัม รับฟรี 1 ที่นั่งต่อเดือน และรับส่วนลด 25% ที่โรงภาพยนตร์ First Class นอกจากนี้ ลูกค้าเอไอเอสจะได้รับส่วนลดป๊อบคอร์น และส่วนลดโยนโบว์ลิ่ง หรือส่วนลด 10% ค่าอาหารและเครื่องดื่ม ที่ SF Strike Bowl ทุกวัน
 